Բառերն այս անգամ չթարգմանվեցին: Դրա կարիքը չկար: Չորս քույրերը միաժամանակ ժպտացին, բայց ամեն մեկը' յուրովի, առաջինը' բարեկիրթ, երկրորդը' մտահոգ, երրորդը' հետաքրքրությամբ, չորրորդը' ընկերաբար: Բայց ամենից աչքի ընկնողն Ասյայի արձագանքն էր: «Սկսնակ» հաղորդումը թողնելով' առաջին անգամ իրական հետաքրքրությամբ հյուրին էր նայում: ԻՆչ-որ առանձնահատկություն կար այս աղջկա մեջ: Նրա այստեղ գալու պատճառը «Իսլամը և կինը» թեմայով աշխատությունը չէր կարող լինել: